**ДО**

**ОБЩИНСКИ СЪВЕТ**

**НИКОПОЛ**

**ДОКЛАДНА ЗАПИСКА**

**от Емил Цеков - Кмет на Община Никопол**

**ОТНОСНО:** Поемане на **краткосрочен** **дълг**, по реда на Закона за публичните финанси и Закона за общинския дълг, **за безлихвен заем от централния бюджет,** за финансиране на проект, с наименование: ***“The Bridges of Time: An Integrated Approach for Improving the Sustainable Use of Nikopol-Turnu Magurele Cross-border Cultural Heritage”, финансиран чрез Програма „Интеррег V-A Румъния – България“(в превод на български език: “Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“), по Основен договор (за субсидия) №32881/14.03.2017 г. по ТГС Румъния-България 2014-2020 г.***

**Уважаеми общински съветници,**

Община Никопол е бенефициент по договор за безвъзмездна финансова помощ  ***по п***роект ***“The Bridges of Time: An Integrated Approach for Improving the Sustainable Use of Nikopol-Turnu Magurele Cross-border Cultural Heritage”, финансиран чрез Програма „Интеррег V-A Румъния – България“(в превод на български език: “Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“), по Основен договор (за субсидия) №32881/14.03.2017 г. по ТГС Румъния-България 2014-2020 г.***

І**. ПРЕДНАЗНАЧЕНИЕ (ЦЕЛ) НА ПРОЕКТА, ТЕХНИКО-ИКОНОМИЧЕСКА ОБОСНОВКА И СОЦИАЛНО-ИКОНОМИЧЕСКИ АНАЛИЗ НА ОЧАКВАНИТЕ РЕЗУЛТАТИ ОТ ОСЪЩЕСТВЯВАНЕТО НА ПРОЕКТА**

На 14.03.2017 между Министерството на регионалното развитие и благоустройсво на Република Румъния, в качеството си на Управляващ орган на Програмата за Трансгранично Сътрудничество Румъния – България 2014-2020 и Община Никопол, в качеството си на Партньор е сключен договор за предоставяне безвъзмездна финансова помощ за изпълнението на Проект “The Bridges of Time: An Integrated Approach for Improving the Sustainable Use of Nikopol-Turnu Magurele Cross-border Cultural Heritage”, финансиран чрез Програма „Интеррег V-A Румъния – България“ (в превод на български едик: “Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле “). Водещ Партньор по проекта от румънска страна е Община Турну Мъгуреле.

Реализацията на проекта ще доведе до съживяване на интереса към този забележителен исторически район и увеличаване на туристическите посещения и нощувки, като по този начин ще подобри качеството на живот на местните жители и ще повиши тяхното историческо самосъзнание и уважение.

**Цели на проекта:**

Обща цел на проекта:

Подобряване устойчивото използване на трансграничното културно наследство в Никопол и Турну Мъгуреле чрез разработване, прилагане и насърчаване на интегриран подход за съвместно инвестиране в устойчивото развитие на туризма.

Специфичните цели на проекта са както следва:

Специфична цел 1: Изграждане Крепост Турну, Парк “Пристани на времето” с път за достъп до Скалната църква.

Специфична цел 2:Повишаване на туристическия поток в региона чрез инвестиране в устойчив туризъм и подобряване на качеството на живот на местине жители чрез привличане на нови инвестиции и създаване на нови работни места.

**При изпълнение на проекта са предвидени следните дейности:**

***Дейност 1:*** *Подготовка на проекта*

***Дейност 2:*** *Управление на проекта*

***Дейност 3:*** *Разработване на технически проекти*

***Дейност 4:*** *Изпълнение на строително монтажните работи*

***Дейност 5:*** *Организиране на 3 семинара с туроператори и други заинтересовани страни за разработване на съвместни туристически продукти и услуги и оценка на маркетинговата стратегия*

***Дейност 6:*** *Изготвяне на съвместна маркетингова стратегия*

***Дейност 7:*** *Проектиране и разработване на триезичен онлайн портал “Мостове на времето” и приложение за смартфон*

***Дейност 8:*** *Закупуване и инсталиране на електронни системи за атрактивно представяне на създадените туристически продукти и услуги*

***Дейност 9:*** *Наемане и обучение на персонал за Археологически Парк “Пристани на времето” и Крепостта Турну*

***Дейност 10:*** *Създаване на 2 клуба за възстановка на исторически събития*

***Дейност 11:*** *Организиране на 5-дневен трансграничен фестивал “Мостове на времето”*

***Дейност 12:*** *Информираност и популяризиране*

**Очаквани резултати**

|  |  |
| --- | --- |
| **Очаквани резултати** | **Описание** |
| **Възстановената Крепост Турну, функциониращ Археологически парк “Пристани на времето”, увеличен брой на посещения до поддържаните обекти и културното и природно наследство и атракции** | Подобреният достъп до Скалната църква, възстановената Крепост Турну, функциониращият Археологически парк “Пристани на времето”, интегрираните туристически продукти, сътрудничеството с туроператори за разработване на съвместна маркетингова стратегия и кампания за популяризиране, триезичният онлайн портал и приложението ще привлекат потенциални туристи от ЕС и от цял свят, както и много гостуващи клубове, участващи във фестивала |
| **Създадени 2 броя туристически продукти и 7 туристически услуги** | Възстановената Крепост Турну, функциониращ Археологически парк “Пристани на времето” |
| **Изградена обща маркетингова стратегия** | Разработването на обща маркетингова стратегия е от основно значение за оформянето на средносрочна и дългосрочна визия и план на двете общини за опазване и популяризиране на природното и културно наследство в трансграничния регион |

**ІІ. СТОЙНОСТ НА ПРОЕКТА**

1.Стойността на проекта по първоначален бюджет е, както следва:

Таблица 1

|  |  |  |
| --- | --- | --- |
| **Съдържание** | **Сума**  **по договор**  **(в евро)** | **Левова равностойност от колона 2**  **(по валутен курс 1.9558 лева за 1 евро)** |
| **1** | **2** | **3** |
| ОБЩ РАЗМЕР НА БЮДЖЕТА НА ПРОЕКТА: | 5 836 225,82 евро | 11 414 490,46 лева |
| ОБЩ РАЗМЕР НА БЮДЖЕТА НА ПАРТНЬОРА В ПРОЕКТА **(Община Никопол):** | 3 374 528,65 евро | 6 599 903,13 лева |

Таблица 2

|  |  |  |  |  |  |
| --- | --- | --- | --- | --- | --- |
| **Съдържание** | **Сума**  **по договор**  **(в евро)** | | **Левова равностойност от колона 2**  **(по валутен курс 1.9558 лева за 1 евро)** | **Процент от общия размер на бюджета на партньора в проекта**  **( % )** | |
| Размер на **безвъзмездната финансова помощ от ЕФРР** в бюджета на партньора | 2 868 349,35 евро | | 5 609 917,65 лева | 85 % | |
| Размер на предоставеното **национално съфинансиране** | 438 688,72 евро | | 857 987,40 лева | 13 % | |
| Размер на **собствения принос** на партньора **(Община Никопол)** | 67 490,58 евро | | 131 998,08 лева | 2 % | |
| Продължителност на проекта: | | Актуалният краен срок на изпълнение на проекта е 31.12.2023 г. | | |

Използвани съкращения в таблицата: ЕФРР – Европейски фонд за регионално развитие

**Стойност на дълга, който Община Никопол следва да поеме по настоящия проект за решение:**

- за осигуряване на средства за финансиране на проекта в размер до **1 990 000,00 лв.** Средствата ще се използват за частично погасяване на главницата по договор за кредит №1057/13.03.2019 г. с Фонд ФЛАГ, ползван за реализацията на проекта. При усвоен размер на този мостов /оборотен/ кредит от 2 796 367,00 лв. и погасена главница до момента в размер на 396 367 лв., след новото частично погасяване в размер на 1 990 000 лв., ще останат за погасяване още 410 000 лв., които следва да бъдат платени на Фонд ФЛАГ до 31.12.2024 г. Към момента общината е в съдебни процедури на оспорване на плащания по проекта, а подадените искания за верифициране на разходи към Управляващия орган се бавят, което ни задължава да предприемем действия за фискална защита.

Новият краткосрочен дълг /безлихвен заем/ ще подобри финансовите показатели по бюджета на общината, тъй като ще намали значително лихвените плащания към Фонд ФЛАГ, ще доведе до значително п оразмер частично издължаване на стар дълг и ще осигури възможност за отсрочване на задълженията по дългово плащане на общината във времето. За информация, при напълно усвоен договор за кредит №1057/13.03.2019 г. с Фонд ФЛАГ, платените лихви през 2023 г. са в размер на 130 649,05 лв. В случай на договаря на безлихвен заем с Министерство на финансите, очакванията са през 2024 г. да бъдат спестени около 70 хил.лв. от лихвени плащания.

При така изложените обстоятелства, стойността на **общински дълг**, който Община Никопол следва да поеме е **до 1 990 000,00 лв. за финансиране на разходите по проекта, до възстановяването им по одобрения проект, с максимален срок на погасяване до 12 месеци.**

**3. СРОК ЗА ИЗПЪЛНЕНИЕ НА ПРОЕКТА**

Срокът за изпълнение на **Основния договор** за безвъзмездна финансова помощ е до 31.12.2023 г.

**4. НАЧИН НА ФИНАНСИРАНЕ И НА ОБЕЗПЕЧАВАНЕ**

Чрез безлихвен заем от централния бюджет.

На основание чл. 103, ал. 1, ал. 5 и ал. 6 от Закона за публичните финанси, чл.3, т.5, чл.13, чл. 16 и чл.17 от Закона за общинския дълг и чл.21, ал. 1, т. 10, предложение трето от Закона местното самоуправление и местната администрация, Общинският съвет на Община Никопол

**РЕШИ:**

1. Дава съгласие Община Никопол да кандидатства и при одобрение да сключи договор за **безлихвен заем от централния бюджет**, по силата на който да поеме **краткосрочен** **общински дълг,** с цел финансиране на проект: ***“The Bridges of Time: An Integrated Approach for Improving the Sustainable Use of Nikopol-Turnu Magurele Cross-border Cultural Heritage”, финансиран чрез Програма „Интеррег V-A Румъния – България“(в превод на български език: “Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“), по Основен договор (за субсидия) №32881/14.03.2017 г. по ТГС Румъния-България 2014-2020 г.***, приоритетна ос и ключова сфера на интервенция 2, референтен номер на проекта № 15.2.1.104, по Основен договор №32881/14.03.2017 г. и Договор за предоставяне на национално съфинансиране с рег.№ РД-02-29-132/29.05.2017 г., при следните основни параметри:

**1.1.Максимален размер на дълга** – **1 990 000,00** лева (Един милион деветстотин и деветдесет хиляди лева-*словом*);

**1.2.Валута на дълга** – лева;

**1.3.Вид на дълга** – краткосрочен общински дълг;

**1.4. Условия за погасяване**:

1.4.1. Срок на погасяване – до дванадесет месеци, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване;

1.4.2.Източници за погасяване – чрез плащанията от Управляващия орган съгласно Договор за безвъзмездна финансова помощ (Основен договор) №32881/14.03.2017 г. и Договор за предоставяне на национално съфинансиране с рег.№ РД-02-29-132/29.05.2017 г., средства от целевата субсидия за капиталови разходи, общата изравнителна субсидия, собствените общинските приходи за местни дейности;

1. **1.5. Максимален лихвен процент** – 0 % -безлихвен заем.
2. **1.6. Други такси, наказателни лихви, неустойки и разноски** – без такси и комисионни;
3. **1.7. Начин на обезпечение на кредита**: при условия, по ред, видове и в размери, съгласно определените с акт на Министерския съвет;
4. **1.8. Индикативна погасителна схема на дълга** – съгласно приложение № 1 към настоящото решение.

2. Възлага и делегира права на Кмета на Община Никопол да внесе необходимите документи за получаване на безлихвен заем от централния бюджет, да подпише договора за безлихвен заем от централния бюджет и договорите за залог, както и да извърши всички останали необходими правни и фактически действия за изпълнение на решението по т. 1.

**ЕМИЛ ЦЕКОВ**

**Кмет на Община Никопол**

***Съгласували:***

Зам.-кмет:………………. (Ахмед Ахмедов)

Зам.-кмет:………………. (Анелия Димитрова)

Юрисконсулт: ……………….(Исмаил Гюлянлиев)

**Изготвил:** Директор на дирекция „ФСД”:…………...... (С.Стефанов)

Приложение № 1

**Индикативна погасителна схема**

**на общински дълг на Община Никопол,**

**с източник безлихвен заем от централния бюджет**

за финансиране на проект: ***“The Bridges of Time: An Integrated Approach for Improving the Sustainable Use of Nikopol-Turnu Magurele Cross-border Cultural Heritage”, финансиран чрез Програма „Интеррег V-A Румъния – България“(в превод на български език: “Мостове на времето: Интегриран подход за подобряване на устойчивото използване на трансграничното културно наследство в Никопол и Турну Мъгуреле“), по Основен договор (за субсидия) №32881/14.03.2017 г. по ТГС Румъния-България 2014-2020 г.***

|  |  |
| --- | --- |
| **Максимален размер на безлихвения заем от ЦБ** | 1 990 000.00 |
| **Лихвен процент** | 0,00% |
| **Максимален срок (месеци)** | 12 |

|  |  |  |  |
| --- | --- | --- | --- |
| **Дата на усвояване** | **Дата на падеж** | **Брой дни в периода** | **Погасяване главница** |
| 15 март 2024 г. | 14 март 2025 г. | 365 | 1 990 000,00 |
| **ОБЩО:** | | **365** | **1 990 000,00** |

**Забележка:**

**Настоящата индикативната погасителна схема представя в детайли параметрите на общински дълг към датата на докладната записка.**

**Общински съвет-Никопол допуска отклонения от заложените параметри в настоящата погасителната схема, в резултат на промяна на датата на усвояване и погасяване на кредита, което не води до промяна в останалите основни параметри на дълга – максимален размер на дълга, валута на дълга, вид на дълга, условия за погасяване и начин на обезпечение на кредита.**